[{"text_idx": "#000003", "text": "Su\u0308venev kaubandusso\u0303da Hiinaga muudab ka ameeriklased murelikuks"}, {"text_idx": "#000004", "text": "USA ja Hiina samm-sammult su\u0308venev kaubandusso\u0303da tekitab USA a\u0308riringkondades a\u0308revust. Kui la\u0308bira\u0308a\u0308kimised jooksevad ummikusse a\u0308hvardab Washington kehtestada tariifid sisuliselt ko\u0303ikidele Hiinast tulevatele kaupadele."}, {"text_idx": "#000005", "text": "Los Angeleses asuva ma\u0308nguasjapoe omanik Don Queen u\u0308ritab Hiinast saabuvat kaupa ette varuda, et pehmendada tariifide mo\u0303ju."}, {"text_idx": "#000006", "text": "\"Ma ostan praegu vo\u0303imalikult palju asju, enne kui see juhtub, ja ma to\u0308o\u0308tan rohkem ja kauem, et seda ko\u0303ike korvata,\" ra\u0308a\u0308kis Queen \"Va\u0308lisilmale\"."}, {"text_idx": "#000008", "text": "Queen on enda so\u0303nul saanud oma tarnijatelt juba kuus teadet hoiatusega, et hinnad to\u0303usevad peagi."}, {"text_idx": "#000009", "text": "Pu\u0308hapa\u0308eval hakkasid aga kehtima 15-protsendised tariifid 112 miljardi va\u0308a\u0308rtuses Hiina toodetele, mille hulka kuuluvad piimatooted, ma\u0308hkmed ja spordivarustused. USA riikliku jaemu\u0308u\u0308jate u\u0308henduse asepresident David French leidis, et kui seni mo\u0303jutasid tariifid eelko\u0303ige suuri ettevo\u0303tteid, siis nu\u0308u\u0308d ei ja\u0308a\u0308 puutumata ka va\u0308ikeettevo\u0303tted ja tarbijad."}, {"text_idx": "#000010", "text": "\"Me ra\u0308a\u0308gime potentsiaalselt miljonitest kaotatud to\u0308o\u0308kohtadest, va\u0308iksematest investeeringutest, madalamast SKT kasvust, to\u0308o\u0308tusest, ko\u0303rgematest hindadest. Minu arvates on see \"ta\u0308iuslik torm\",\" ra\u0308a\u0308kis French."}, {"text_idx": "#000011", "text": "Texase senaatori Ted Cruzi so\u0303nul on ta kuulnud oma osariigi ettevo\u0303tjatelt, et nad on kaubandusso\u0303ja pa\u0308rast mures. Samas u\u0308tleb Cruz, et ta toetab president Donald Trumpi pu\u0308u\u0308dlusi survestada Hiinat oma turge USA kaupadele avama."}, {"text_idx": "#000012", "text": "\"Juhul kui lo\u0303petame olukorras, kus nad avavad oma turu ja me saame rohkem eksportida, siis see on Texasele hea. Samas, kui me lo\u0303petame tariifide ja kaubandusso\u0303jaga, siis see on Texasele halb ja see ebakindlus on muutnud paljud Texase inimesed murelikuks,\" ma\u0308rkis Cruz."}, {"text_idx": "#000013", "text": "Vabariiklasest senaator Lindsey Graham leidis, et ameeriklased lihtsalt peavad leppima valuga, mis tekib Hiinale vastu astudes. \"Kuidas Hiinat muuta, ilma neile vo\u0303i meile valu tekitamata? Ma ei tea,\" lausus ta."}, {"text_idx": "#000015", "text": "\"See (majandus) ei kasva nii kiiresti kui varem sel aastal, aga tundub, et kasvutempo on kuskil kaks protsenti aastas, mis on to\u0303ena\u0308oliselt ka meie potentsiaal. To\u0308o\u0308tuse ma\u0308a\u0308r on endiselt alla nelja protsendi, mis on 50 aasta madalaim tase,\" ra\u0308a\u0308kis ta."}, {"text_idx": "#000016", "text": "See aga ei ta\u0308henda, et kaubandusso\u0303da pole USA-d mo\u0303jutanud. Eriti on seda na\u0308ha aktsiaturgudel, mis reageerivad iga kord, kui tariifidest vo\u0303i vo\u0303imalikust kokkuleppest ra\u0308a\u0308gitakse."}, {"text_idx": "#000017", "text": "Investoritele ei meeldi tariifiso\u0303da ja see on va\u0308ga halb. Ettevo\u0303tete kasum on va\u0308ike ja majanduslanguse vo\u0303imalus kasvab ja paljuski to\u0303ukab seda tagant nii see, mis toimub va\u0308ljaspool USAd maailmamajanduse no\u0303rkus kui ka ebakindlus,\" ma\u0308rkis Lynch."}, {"text_idx": "#000018", "text": "Lynchi so\u0303nul on ebakindlus tekitanud paigalseisu. USA ettevo\u0303tted ei soovi investeerida. Samuti ei julge nad oma tootmist Hiinast mujale kolida, sest kaubandusso\u0303ja oht on teisteski riikides, eriti Vietnamis ja Mehhikos. See, et need ettevo\u0303tted tooksid tootmise tagasi koju, on aga veelgi ebato\u0303ena\u0308olisem."}, {"text_idx": "#000019", "text": "\"Kui ettevo\u0303te viis ku\u0308mme aastat tagasi oma tootmise mujale 500 to\u0308o\u0308kohaga, siis USA-sse naastes ei tooks tagasi 500 to\u0308o\u0308kohta. Vo\u0303ib-olla tooksid nad tagasi 50 to\u0308o\u0308kohta ja palju masinaid. See ei ole nii lihtne, nagu hakata filmi vaatama ja siis tagasi kerida,\" ra\u0308a\u0308kis Lynch."}, {"text_idx": "#000020", "text": "Mo\u0303lemad pooled on andnud ma\u0308rku, et soovivad endiselt kaubandusso\u0303ja lo\u0303petada. Ja\u0308rgmine ko\u0303nelustevoor peaks toimuma sellel kuul, kuid analu\u0308u\u0308tikud kardavad, et kokkuleppest ollakse kaugemal kui kunagi varem."}, {"text_idx": "#000021", "text": "Donald Trump pole enda so\u0303nul veel valmis Hiinaga a\u0308ra leppima. \"Kui ma tahaksin teha Hiinaga halva kokkuleppe, siis turud la\u0308heksid kohe u\u0308les, aga see ei oleks o\u0303ige. Ma lihtsalt ei ole valmis veel Hiinaga kokkulepet so\u0303lmima. Hiina tahab kokkuleppe so\u0303lmida. Mina ei ole valmis,\" u\u0308tles Trump."}, {"text_idx": "#000022", "text": "Valge Maja majandusno\u0303uniku Larry Kudlow so\u0303nul on tuhanded ja tuhanded ettevo\u0303tted palunud presidendil neid kaitsta Hiina ebaausate kaubandusvo\u0303tete ja IP-varguste eest."}, {"text_idx": "#000023", "text": "David Lynch ro\u0303hutas, et Trumpi administratsiooni eesma\u0308rgid on olnud samad kaubandusso\u0303ja algusest saati, kuid paljud ja\u0308releandmised, mida USA ootab, la\u0308hevad vastuollu Hiina majandusmudeliga."}, {"text_idx": "#000025", "text": "Lisaks on muutnud olukorra keerulisemaks vaidlused Hiina telekommunikatsiooniettevo\u0303tte Huawei u\u0308mber, mida USA na\u0308eb rahvusliku julgeolekuohuna."}, {"text_idx": "#000027", "text": "Hiina teatas kokkuleppest USA-ga tollimaksude tu\u0308histamiseks"}, {"text_idx": "#000028", "text": "Uuring: Trumpi sa\u0308utsud mo\u0303jutavad rahaturge aina enam"}, {"text_idx": "#000029", "text": "Uuring: USA-s oli viimati nii palju koondamisi 2009. aastal"}, {"text_idx": "#000030", "text": "Hiina ju\u0308aan langes 11 aasta madalaimale tasemele"}, {"text_idx": "#000031", "text": "Trump andis Hiina imporditollidele vastulo\u0308o\u0308gi"}, {"text_idx": "#000032", "text": "Hiina to\u0303stab 75 miljardi dollari va\u0308a\u0308rtuses USA kaupade imporditolle"}, {"text_idx": "#000034", "text": "Euroopa Liidu liikmesriigid jo\u0303udsid migratsioonipaktis kokkuleppele"}, {"text_idx": "#000038", "text": "EL vo\u0303ib piirata ko\u0303rgtehnoloogia eksporti Hiinasse"}, {"text_idx": "#000039", "text": "Eesti hangib kaitseva\u0308ele tuhandeid maastureid ja veoautosid"}, {"text_idx": "#000041", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000042", "text": "Prokuratuur kahtlustab toeta.me annetusplatvormi suure summa omastamises"}, {"text_idx": "#000044", "text": "Hiina mereva\u0308gi uputas kogemata enda tuumaallveelaeva"}, {"text_idx": "#000045", "text": "Ukraina kaitsejo\u0303ud teatasid 17 o\u0303huru\u0308nnakust Vene objektide pihta"}, {"text_idx": "#000047", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000050", "text": "DirtFish: Ta\u0308nak liitub taas Hyundaiga"}, {"text_idx": "#000053", "text": "Eesti kurlingu esipaar alustas koosto\u0308o\u0308d uue treeneriga"}, {"text_idx": "#000056", "text": "TTU\u0308 teadlased: platvormito\u0308o\u0308tajate alava\u0308a\u0308rtustamine varjutab u\u0308kssarviku edulugu"}, {"text_idx": "#000057", "text": "Briti uuring tembeldab suure osa internetikasutajatest so\u0303ltlasteks"}, {"text_idx": "#000058", "text": "Otseu\u0308lekanne tulemas: seminar \"Laps kirjanduses\" keskendub ta\u0308navu lasteraamatukogudele"}, {"text_idx": "#000060", "text": "Rattaso\u0303idu entusiast: ratta seljas tuleb end na\u0308htamatuks mo\u0303elda"}, {"text_idx": "#000066", "text": "Politsei kahtlustab toeta.me annetuskeskkonda suure summa omastamises"}, {"text_idx": "#000068", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000069", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]